section_heading: Rana istraživanja
paragraph_text: Briggs je proučavala istraživanja suvremene dječje obrazovne i socijalne razvojne teorije. Stvorila je test zvanja za djecu. Vidjela je to kao ključ za budućnost djeteta, njegovu sreću i blagostanje. Njezina prva istraživanja dovela su je da 1917. identificira 4 glavna tipa ličnosti: meditativni tip, spontani tip, izvršni tip i društveni tip, koji su kasnije razvijeni u MBTI nazive Ixxx, ExxP, ExTJ i ExFJ. . Međutim, istražujući djela raznih filozofa, znanstvenika i psihologa, nije bila u stanju identificirati jednu konačnu teoriju o ličnosti koja bi obuhvaćala sve aspekte. Zbog nedostatka nalaza, odlučila je početi razvijati vlastitu teoriju.